ลำปาง แม้จะเป็นเมืองที่หลายคน เดินทางผ่านเพื่อเลยไปเชียงใหม่หรือเชียงราย และอีกหลายคนก็เลือกแเป็นจุดหมายปลายทาง 

  ด้วยเป็นเมืองเล็กๆ ที่มีเอกลักษณ์ล้านนาเฉพาะตัว ยังคงมีวัดวาอารามแบบล้านนา และแบบที่เห็นได้ในฝั่งพม่า และที่สำคัญมีวัดพระธาตุลำปางหลวงประจำคนเกิดปีฉลู  อาคารบ้านเรือนที่ยังคงไว้ซึ่งวิถีชีวิตแบบดั้งเดิม และอาหารการกินที่บอกได้เลยว่าเด็ดหลายเจ้า

  ซึ่งในเรื่องอาหารการกินนี่แหละ ลำปางถือว่าเป็นจุดที่น่าแวะพัก~เผื่อทานอาหาร พร้อมพักผ่อน ก่อนเดินทางต่อ โดยในรอบนี้เราเลือกอาหารแนวครอบครัวจริงๆ อย่าง ครัวมุกดา เน้นความหลากหลายทั้งเหนือและกลาง เพื่อให้การทานอาหารถูกปาก ถูกใจ ผู้ใหญ่ที่ไปทานด้วย

   [ ร้านอยู่ตรงไหน???!!!~ ]

   ร้านอยู่ในตัวเมือง ถนนสนามบิน เส้นเดียวกับร้านหนังสือดวงกมล ซึ่งตามพิกัดวงในไปเลย ถึงแน่ๆ ค่ะ ร้านมีเวลาเปิด-ปิด คือ 8.00-17.00 และหากไปแล้วสงสัยเส้นทางหรืออยากแน่ใจว่าร้านเปิด โทรสอบถามได้ที่ 054-315-696 / 086-625-1722

   [ ร้านขายอะไรบ้าง???!!!~ ]  

   ร้านขายอาหารเหนือพวกข้าวซอย ขนมจีนน้ำเงี้ยว และขนมจีนภาคกลางและใต้ค่ะ อาหารภาคกลางจำพวกอาหารจานเดียว ก๋วยเตี๋ยวต่างๆ อาหารทานเล่นทั้งหมูสะเต๊ะ ของทอดต่างๆ และอาหารเวียดนาม สุดท้ายล้างปากด้วยขนมหวานได้ค่ะ

   [ ลองอะไรบ้าง???!!!~ ]

1) <<<ขนมจีนน้ำเงี้ยว>>> (ราคา 50 บาท)

   เมนูนี้ เสิร์ฟแบบแยกขนมจีนกับน้ำเงี้ยวมา ทำให้น่าทานมากกว่า แถมด้วยผักสดจานใหญ่ที่ได้ทั้งปลีกล้วย มะระลวก ถั่วอกลวก ถั่วฝักยาวลวก ผักบุ้งลวก และกะหล่ำปลี หั่นฝอย พร้อมผักดอง เครื่องน้ำเงี้ยวรสชาติใช้ได้ ครบเครื่องทั้งหมู กระดูกหมู และเลือด เมนูนี้ใช้ได้ทีเดียว

2) <<<ไก่ย่าง ส้มตำไทย>>> (ราคา 75 + 40 บาท) 

  ไก่ย่างเนื้อนุ่ม และเนื้อร่อน ไม่ติดกระดูกรสชาติดีใช้ได้ค่ะ ส่วนส้มตำไทย รสครบเครื่อง ไม่เผ็ดจนเกินไป 

3) <<<ปากหม้อญวน>>> (ราคา 60 บาท) 

   อาหารเวียดนามเมนูนี้เครื่องแน่นมากๆ โรยหอมเจียวมาเสียพูนจาน รสชาติตอนทานเปล่าๆ ใช้ได้ ยิ่งทานกับน้ำจิ้มรสออกหวานๆ ได้ผักสดทานแกล้ม ยิ่งใช้ได้มากๆ ค่ะ ขนาดเสิร์ฟมาเยอะกำลังดีเสียด้วย 

4) <<<ข้าวผัดน้ำพริกลงเรือ>>> (ราคา 45 บาท)

  จานนี้ข้าวผัดน้ำพริกปรุงรสชาติไม่จัดมาก  แต่หมูที่เสิร์ฟมาคู่กันรสเข้มข้นทีเดียว และให้เยอะเสียด้วย ส่วนผักสดที่เสิร์ฟมา ความสดกับชนิดที่เลือกมากลางๆ ไม่จัดว่าเด่น

    [ สรุปคะแนน???!!!~ ]

    โดยรวมมอบ 3/5 ดาวค่ะ

???????????????????? : การเดินทาง/โลเกชั่น/การจอดรถ

   3/5 ร้านอยู่ในตัวเมืองเลย การเดินทางมาร้านง่ายและสะดวก  หากไม่ได้เป็นคนในพื้นที่ ตามพิกัดมาเลยค่ะ ขอเตือนเรื่องเวลานิดหนึ่งนะคะ คือแม้จะไปง่าย แต่จากเส้นทางสายหลักเพื่อไปเชียงใหม่หรือกลับกรุงเทพ และทานอาหาร รวมเวลาทั้งหมดมีไม่ต่ำกว่า 1.5-2 ชั่วโมง ค่ะ

???????????? : ความสวยงาม/บรรยากาศ

    3/5 ร้านเป็นอาคารพานิชแต่นำมาตกแต่งได้น่านั่ง กว้าง จุคนได้เยอะ มีฝั่งของฝากและทานอาหารด้วย

???????????? : การบริการ

   2.5/5 การบริการแบบมืออาชีพพอตัว พนักงานเยอะมาก อาหารออกไวปานกลาง แต่มีตกหล่นอาหารไม่ออกด้วย ขอตัดคะแนนจุดนี้ค่ะ

???????????????? : รสชาติ/คุณภาพ/ความคุ้มค่า

   3.5/5 รสชาติอาหารโดยรวมใช้ได้ ปริมาณเยอะพออิ่ม อาหารหลากหลาย คุ้มค่ะ